Kozh-Noe an  ti. Er grennamzer e oa roet justis amañ. Justis vras, krenn, bihan eo skrivet war ar skritell. Ti ar barner e oa war un dro, paotr eus an noblañs anezhañ, evel ma oa kustum en amzer-se.  Setu deut tud zo, gwechall, dre an nor-mañ da vond dar chafot !  An diabarzh a zegas soñj eus ur pub din. Kaer an daol-evañ goad gant he filiri, he zresoù ha rikamanoù mod Breizh. Ha dister peurrest eus ar peadra. Ezhomm e vefe ag ur chinklour pe ginklourez a-feson.  Chichant ha yaouank an ostiz. Hag eñ,  neus ket mall warnañ degemer an arval zo o tont. O varvailhat emañ gant unan all. Gortoz a ran e vefe dibunet e gaozh betek poent ma teurvez dam chaout.  Mad ar banne te. Neo ket seurt a zu an dour diouzhtu evel ma vez servijet e meur a davarn !  Mont a ra ar gaoz en-dro adarre. Goulennet eo gant ur paotr yaouank all abaoe pegeit emañ o chom hep butuniñ.  - Ur miz hanter. Emezañ, goude bezañ sunet e vanne kafe.  Ha ma spered o kantreal un tammig.  Dur poent e teu doare da vouezh  an ostiz bezañ fromet an tamm anezhi :  - Deut eo honnezh da weladenniñ anezhañ meur a wech. Ha setu-hi o chom en e di bremañ ! emezañ  - Laouen on evitañ, ken ez on. Eme an hini all meur a wech. Fall oa ar jeu gantañ abaoe marv e wreg.  - Nouzon ket hag eo honnezh unan a feson. Met pa emañ o chom en e di, eo sur e plij dezhañ. Eme an ostiz en ur vont da gaout ur plach a zo o chortoz dirak mekanik ar Française des jeux  - Unan a feson ... unan a feson ... met pa vez an den en e  dri-ugent vloaz. Eme an arval. Adlavaret a ra se de roched hep echuiñ e frasenn  E-keit se eo arru an ostiz dirak ar plach. Pokoù dezhi. Ha setu ar mekanik FdJ o vont en-dro. Laviget an dornigelloù pe voutonioù ouzh he zalbenn gant ar plach. Delcher a ra an daou den yaounk gant o chaoz. Anv ez eus eus ur chrogad sport bennak a vo dizale.  Dont a ray un den pe un daou bried bennak choazh. Ha setu ar gaoz en-dro adarre.  Da choude pa dreuzan ar blasenn e welan un davarn all, doare arnevez  dezhi. Leun awalch emañ. Ha me a gav din eo laouenn ostiz an hini all. Neus nemet mignoned eus e bratik.